tomron87/hebrew-wikipedia-sentences-corpus huggingface dataset:
דגמי 1956 קיבלו אורות חניה קדמיים גדולים ומוטים, כמו גם מנורות זנב גדולות יותר.
הדגמים הסופיים של "נאש סטייטסמן" נבנו באוגוסט 1956.
כאשר הייצור של מכוניות חדשות הופסק במהלך מלחמת העולם השנייה, פרסמו עיתונים ומגזינים באופן שגרתי הצעות דמיון למכוניות יעילות עתידניות, שצפויות להיות מכונית העתיד כאשר ייצור הרכב יחודש.
עם זאת, כאשר ייצור הרכב התחדש, רוב יצרניות הרכב האמריקאיות נקטו בגישה אחרת.
הדגמים האווירודינמיים שלהם משנת 1949 ועד שנת 1951 צמחו מתוך תפיסה משנת 1943 והיו "עתידניים" ככל שיכולה להיות מכונית אמריקאית שלאחר המלחמה.
מחלקות העיצוב וההנדסה היו תחת קורת גג אחת ב"נאש" בשנות ה-40 של המאה ה-20 והאחריות העיצובית כולל על התצורה האווירודינמית נפלה על המהנדס הראשי של החברה "Nils E.
Wahlberg" מעצב מבריק שנמצא עם "נאש" מאז 1916. מהנדסי החברה שיכללו את הפרטים הקטנים ביותר של הדגם כדי למנוע רעשי רוח, וכתוצאה מכך "נאש סטייטסמן" הייתה מכונית שקטה יותר על הכביש מאשר מכוניות יקרות יותר.
מתלה סליל מלא דמוי ביואיק הבטיח נסיעה חלקה.
מנועים: 6 צילינדרים, מנועי בנזין.
דגמי "נאש סטייטסמן" צולמו במספר רב של סרטי קולנוע כולל בסרט: "The Neanderthal Man" שיצא לאקרנים בשנת 1953 ובסרט "Kiss Me Deadly" שיצא לאקרנים בשנת 1955. דגם "נאש סטייטסמן" צולם בסדרה הבריטית "Danger Man" שהוקרנה בין השנים 1960–1961.
גארט צ'ארלס נאש , הידוע יותר בשם הבמה נאש (Gnash; לעיתים מעוצב כ-gnash), הוא מוזיקאי, ראפר, זמר-יוצר, תקליטן ומפיק מוזיקלי אמריקאי.
נאש נולד ב-16 ביוני 1993 בלוס אנג'לס, קליפורניה, ארצות הברית לאביו, מוזיקאי ולאמו, במאית ומפיקה.
לפני שהתחיל לכתוב את המוזיקה שלו, נאש התחיל להקליט כשהיה בן 13.
ב-2015, נאש התחיל להוציא סדרה של מיני-אלבומים, שקשורה לפרידה קודמת, כאשר ב-15 במרץ 2015 הוציא את U, וב-15 בדצמבר 2015, הוציא את Me.
נאש הקליט את שני המיני-אלבומים הראשונים שלו במוסך שלו.
במוסך שלו הפיק גם את השיר "I Hate U, I Love U" שנהיה לשיר הפריצה שלו, כאשר בשיאו הגיע למקום העשירי בבילבורד הוט 100 ולמקום השביעי במצעד הסינגלים הבריטי.
המיני-האלבום השלישי של נאש, Us, יצא ב-25 במרץ 2016.
בריאיון למגזין בילבורד ב-2016, נאש ציין את Death Cab for Cutie, The Postal Service, קניה וסט וג'ק ג'ונסון כהשפעותיו המוזיקליות.
באוקטובר 2017, הוציא בשיתוף פעולה עם MAX את הסינגל "Lights Down Low".
השיר הגיע בשיאו למקום ה-20 בבילבורד הוט 100.
ב-11 בינואר 2019, הוא הוציא את אלבום הבכורה שלו, We.
ב-21 בדצמבר 2019, הוא הוציא את המיני-אלבום הרביעי שלו, If.
ב-16 ביוני 2020, הוא הוציא את המיני-אלבום החמישי שלו, Outside/Inside.
שנהפרסקטגוריהעבודה מועמדתתוצאה2017פרסי המוזיקה של רדיו דיסנישיר הפרידה הטוב ביותר"I Hate U, I Love U" (יחד עם אוליביה אובריאן)
מועדון הכדורגל נאשוויל הוא מועדון כדורגל מהעיר נאשוויל, בירת מדינת טנסי, המשתתף בליגת ה-MLS האמריקנית, במסגרת המחוז המערבי של הליגה.
המועדון נוסד בשנת 2017 כהרחבה לליגת ה-MLS, והחל משנת 2020 משחקת הקבוצה בליגה האמריקנית הבכירה.
מאז שלהי שנות ה-80, היו בנאשוויל שתי קבוצות כדורגל, אשר שיחקו בליגה החצי-מקצוענית NPSL.
הראשונה, נאשוויל מטרוס, התקיימה מאז 1989 ועד 2012 וירש אותה מועדון הכדורגל נאשוויל, מ-2013 ועד 2016. קבוצות אלה, היו קבוצות אוהדים, דוגמת הפועל קטמון או מכבי קביליו יפו.
לאור ההצלחה של קבוצות האוהדים, החליטו מספר אנשי עסקים מקומיים לנסות ולהקים קבוצה מקצוענית, כחלק מה-MLS, במסגרת הרחבת הליגה.
באוגוסט 2016, הוגשה ההצעה למנהלת הליגה, ובה גם התחייבות לבניית אצטדיון חדש וייעודי לכדורגל .
באוקטובר 2017 נחשפו התוכניות של בניין אצטדיון חדש וחדיש, בעלות של $275 מיליון דולר, תוכנית אשר אושרה על ידי עיריית נאשוויל כחודש לאחר מכן.
ב-20 בדצמבר 2017 הכריזה מנהלת ה-MLS באופן רשמי, כי נאשוויל תצטרף לליגה, החל מעונת 2020.
במהלך השנתיים הראשונות של הקבוצה בליגת ה-MLS, היא שיחקה במסגרת המחוז המזרחי של הליגה, אך הצטרפותה של שארלוט לליגה בעונת 2022, כקבוצת ההרחבה ה-18 שלה, הובילה להעברתה של נאשוויל מהמחוז המזרחי של הליגה למערבי.
משחק ה-MLS הראשון של נאשוויל היה ב-29 בפברואר 2020, כאשר המועדון אירח את אטלנטה יונייטד באצטדיון ניסאן.
המשחק נערך מול 59,069 צופים, והפך לאירוע הכדורגל בעל מספר הצופים הגבוה ביותר בטנסי.
ווקר זימרמן כבש את השער הראשון של הקבוצה בו הפסידה 2-1. עונת הבכורה של הקבוצה נעצרה ב-12 במרץ, לאחר שני משחקים בלבד, כאשר ה-MLS השעתה את העונה לשלושים יום עקב מגפת הקורונה.
הם נכנסו לפלייאוף גביע ה-MLS בסיבוב הפלייאוף, לאחר שניצחו את אינטר מיאמי 3-0 וניצחו את טורונטו 1-0 בסיבוב הראשון, לפני שהודחו על ידי האלופה בסופו של דבר, קולומבוס קרו, בחצי גמר הליגה בהארכה.
בעונת 2021, נאשוויל הציגה הגנה טובה, וספגה רק 33 שערים, הכי מעט בליגה, ולא הפסידה בבית.
נאשוויל גם העפילה שוב לפלייאוף, אך הודחה שוב בחצי גמר הליגה, הפעם על ידי פילדלפיה יוניון בדו-קרב פנדלים.
בעונת 2022 העפילה הקבוצה בפעם השלישית ברציפות לפלייאוף אך הודחה בשלב הראשון על ידי לוס אנג'לס גלאקסי.
עונת 2024 הייתה העונה הראשונה בה הקבוצה לא מעפילה לפלייאוף לאחר שסיימה במקום ה-13 בטבלת המזרח.
זאכרי גרין הידוע יותר בשם הבמה שלו, נאש קרטר הוא מתאבק אמריקאי, הוא מוכר בעיקר בשל התקופה שלו בארגון ההיאבקות Impact Wrestling, שבו הופיע תחת שם הבמה זאכרי וונץ (או בקיצור וונץ).
בתקופתו בארגון זה הוא היה חבר בקבוצת הרסקאלז ביחד עם דזמונד אקסבייר וטרי מיגל.
בנוסף, הוא הופיע בארגוני היאבקות עצמאיים, כשהבולט ביניהם הוא Pro Wrestling Guerrilla (PWG), שבו היה פעם אחת אלוף הזוגות של PWG עם אקסבייר.
בנוסף, הוא מוכר בשל תקופתו בתוכנית NXT, שבה הוא היה פעמיים אלוף הזוגות של NXT.
ב-2 בדצמבר 2020, גרין חתם על חוזה ב-WWE ונשלח למתחם האימונים של ה-WWE Performance Center.
ב-13 בינואר בפרק של התוכנית NXT, וונץ ערך את קרב הבכורה שלו בארגון, עתה תחת שם הבמה נאש קרטר, כשהצטוות לשורות וס לי (לשעבר דזמונד אקסבייר), שבו הם גברו על אייזיאה "סוורב" סקוט וג'ייק אטלס במסגרת הסיבוב הראשון של טורניר הזוגות לזכר דאסטי רודס; קרטר ולי נודעו בשם MSK.
השניים הגיעו עד לשלב הגמר כשבדרך הם גברו על צמדים כמו דרייק מאבריק וקיליאן דיין ולגאדו דל פנטסמה (חואקין ויילד וראול מנדוזה).
לאחר היעדרות שלי לי כתוצאה מפציעה בידו, השניים חזרו לפעילות ב-7 באפריל בלילה הראשון של האירוע NXT TakeOver: Stand & Deliver, שבו הם ניצחו את GYV ולגאדו דל פנטסמה בקרב משולש וכתוצאה מכך זכו באליפות הזוגות הפנויה של NXT.
לעומת זאת, ב-6 באפריל, קרטר שוחרר מהארגון לאחר שאשתו, קימבר לי פרסמה במדיה החברתית האשמות שהוא הכה אותה ואף העלתה תמונה שלה שמגבה את האשמות אלה.
גרין היה במערכת יחסית עם המתאבקת קימבר לי מאז שנת 2018. השניים התארסו באוגוסט 2019 והתחתנו שנה לאחר מכן, במאי 2020. לעומת זאת, הם נפרדו בשנת 2022 לאחר האשמות שלפיהן גרין תקף את לי לאורך הזמן.
אליפות הזוגות של AAW (פעם אחת) - עם דזמונד אקסבייר
אליפות הזוגות של CZW (פעמיים) - עם דזמונד אקסבייר
אליפות הזוגות של PWG (פעם אחת) - עם דזמונד אקסבייר
אליפות הזוגות של SWE (פעם אחת) - עם דזמונד אקסבייר
אליפות Rockstar Pro (פעם אחת)
אליפות השלשות של Rockstar Pro (פעם אחת) - עם קלייטון ג'קסון ומיירון ריד
אליפות הזוגות של PWR (פעם אחת) - עם דזמונד אקסבייר
טורניר זוגות לילה חד פעמי (2018) - עם דזמונד אקסבייר
PWI דירג אותו במקום ה-331 מתוך 500 המתאבקים הטובים ביותר לשנת 2021
אליפות Big Top זוגות של WC (פעם אחת) - עם טריי מיגל
אליפות הזוגות של NXT (פעמיים) - עם וס לי
טורניר הזוגות לזכר דאסטי רודס (2021) - עם וס לי
אליפות הזוגות של XIWC (פעם אחת) - עם ארון ויליאמס, דייב כריסט, קייל מאבריק, טריי מיגל ודזמונד אקסבייר
נאשון אנסינגי אנגווידי הוא כדורגלן בלגי המשחק בעמדת החלוץ בקבוצת לוון מליגת העל הבלגית.
אנסינגי נולד בבלגיה למשפחה ממוצא קונגולזי.
הוא גדל במחלקות הנוער של ספורטינג שארביק ולוון.
ב-23 ביולי 2022 ערך את הופעת הבכורה שלו בקבוצה הבוגרת של לוון, בניצחון 2-0 על קורטרייק במסגרת המחזור הראשון בליגת העל הבלגית לעונת .
ב-7 באוגוסט הבקיע את שער הבכורה שלו במועדון, בהפסד 4-2 לרויאל אנטוורפן במסגרת המחזור השלישי בליגה.
ב-30 באוגוסט 2024 הושאל למשך עונת לדנקרק מליגת המשנה הצרפתית.
ב-13 בספטמבר ערך את הופעת הבכורה שלו במועדון, בניצחון 1-0 על קלרמון פוט במסגרת המחזור הרביעי בליגה.
באמצע העונה שוחרר מהקבוצה ולאחר מכן הושאל למאריטימו מליגת העל הפורטוגלית עד לסוף העונה ובסיום העונה שב ללוון.
נאש ברידג'ס היא סדרת דרמה משטרתית אמריקאית בת 122 פרקים ששודרה ברשת CBS מ-29 במרץ 1996 עד 4 במאי 2001. הסדרה נוצרה על ידי קרלטון קיוז.
צמד השוטרים, נאש ברידג'ס (דון ג'ונסון) ושותפו ג'ו דומינגז (צ'יץ' מארין) נאבקים בפושעים, ברוני סמים, ואנשי ממשל מושחתים ברחבי סן פרנסיסקו.
דון ג'ונסון בתפקיד נאש ברידג'ס - הדמות הראשית בסדרה.
נאש הוא שוטר מיומן וכריזמטי.
צ'יץ' מארין בתפקיד ג'ו דומינגז - שותפו הוותיק וחברו הטוב ביותר של נאש.
ג'ודי לין או'קיף בתפקיד קאסידי ברידג'ס - בתו של נאש.
ג'ף פרי בתפקיד הארווי לק - בלש מסור.
ג'יימי גומז בתפקיד אוון קורטז - בלש צעיר ושאפתן.
יש לו מערכת יחסים רומנטית עם קאסידי ברידג'ס.
אנט אוטול בתפקיד ליסה ברידג'ס - אשתו לשעבר של נאש ואמה של קאסידי.
קארי-היריוקי טאגאווה בתפקיד סגן איי.
שימאמורה - הממונה על נאש בשתי העונות הראשונות.
יסמין בלית' בתפקיד קייטלין קרוס - תובעת המחוז הקשוחה והשאפתנית אשר הופכת למושא האהבה של נאש בעונה הרביעית.
נֶבֶג (בלועזית: "ספורה" – Spore) הוא גופיף רבייה חד־תאי או בעל תאים אחדים, הקיים באצות, צמחים, פטריות ובמינים שונים של חיידקים.
הנבג הוא יחידת רבייה והפצה אל־זוויגית, שאינה תוצר של הכלאה בין פרטים.
בפטריות, אצות, טחבים, שרכים וחיידקים, הנבגים משמשים להפצה, בעוד שבצמחים עילאיים הם מנוונים.
נבג הוא יחידה המורכבת מתא אחד או מספר תאים בודדים, שמשמשת אורגניזמים מסוימים, בכללם פטריות, צמחים ואצות, לצורך רבייה, הפצה, והישרדות.
תאי היחידה יכולים להתאים את עצמם לתנאי סביבה קשים, על ידי הפחתת פעילותם למינימום האפשרי, והם יכולים לחזור לפעילות רגילה כאשר התנאים משתפרים (למשל בנוכחות מים).
ידוע על נבגים בני עשרות ואף מאות שנים שנשמרו בסביבות קשות לקיום עד להשתפרות התנאים.
ישנם נבגים המסוגלים לשרוד קרינה רדיואקטיבית, על־סגולה או לחץ אטמוספירי גבוה או נמוך במיוחד.
נבגים נבחנו בחשיפה לחלל החיצון והראו יכולת חזרה לחיים.
הנבג נוצר בתהליך הנקרא הנבגה.
במסגרת התהליך תא חי ופעיל מתחיל "לסגור" פעילויות תוך תאיות, ובמקביל צובר כמויות אנרגיה, חומרי מזון ותשמורת.
צורת התא משתנה, והוא הופך לכדור בעל מעטפת חוץ תאית.
המעטפת שומרת על הנבג מסביבה חיצונית עוינת כגון טמפרטורה קיצונית, שינויי לחץ, יובש ותנאים חיצוניים אחרים.
בתוך המעטפת קיימת שכבה פנימית נוספת המעניקה הגנה ואמצעי מזון וקיום.
לאחר הפשרת התנאים התא חוזר לפעילות על ידי שימוש בחומרי התשמורת ופירוק המעטפת.
אחרי שהתא חוזר לחיים, מתפקד התא כתא רגיל אך צורך כמות מזון ואנרגיה מועטה מהרגיל – עד לסגירת הפער.
בצמחים, הנבג הוא תא הפלואידי יחיד, ממנו מתפתח הגמטופיט בסדרה של חלוקות מיטוטיות.
במהלך האבולוציה התפתחה דו־צורתיות מורפולוגית בנבגים, וצמחים החלו לייצר במקביל שני סוגים של נבגים: נבגים זכריים ונבגים נקביים.
הנבג הזכרי (מיקרוספורה, microspore) הוא נבג הנוצר במנבג זכרי, ממנו יתפתח גמטופיט זכרי המייצר תאי זרע.
הנבג הנקבי (מגהספורה, megaspore) הוא נבג הנוצר במנבג נקבי, ממנו יתפתח גמטופיט נקבי המייצר ביציות.
נבדה היא מדינה בארצות הברית הנמצאת במערב היבשת, רובה ככולה בתחום אזור הזמן הפסיפי, למעט עיר אחת שנמצאת באזור זמן ההרים.
השם נבדה לקוח מספרדית ומשמעו "מושלגת", קיצור שם רכס-ההרים שגובל במדינה, סיירה נבדה – "הרים מושלגים".
בשנת 1850 הכריז הקונגרס של ארצות הברית על הקמת טריטוריית יוטה, שכללה את שטחן של המדינות יוטה, איידהו ונבדה.
בשנת 1859 התגלה קמסטוק לאוד, מרבץ עשיר של זהב וכסף, והוקמה העיר וירג'יניה סיטי בשל הגעתם של כורים רבים ואחריהם גם סוחרים ויזמים לאזור.
ב-2 במרץ 1861 נפרדה נבדה מטריטוריית יוטה ונקראה בשם "נבדה".
ב-31 באוקטובר 1864, שמונה ימים לפני הבחירות לנשיאות ארצות הברית 1864, הפכה נבדה למדינה ה-36 של ארצות הברית.
טריטוריית נבדה הוכרזה כמדינה על אף אוכלוסייתה הקטנה, פחות מ-40,000 תושבים, זאת על מנת לאפשר את ניצחונו של אברהם לינקולן בבחירות וניצחון המפלגה הרפובליקנית בקונגרס, בשל תמיכתם של הכורים במפלגה זו.
גבולות המדינה הנוכחיים נקבעו ב-5 במאי 1866 כאשר צורף למדינה מחוז פה אוטה שהיה בטריטוריית אריזונה, מערבית לנהר הקולורדו, בעקבות גילוי זהב במחוז.
אזור זה מהווה היום את מחוז קלארק של נבדה.
87% מאדמות המדינה הם שטחים פדרליים, בשל היות מרבית המדינה מדברית, תופעה שמנעה חלוקת שטחים חקלאיים.
הימורים היו חוקיים בנבדה החל מהקמת ערי הכורים הראשונות.
הם נאסרו בשנת 1909, אולם בשל הירידה בהכנסות המדינה מכרייה, ולאחר השפל הכלכלי הגדול של שנת 1929, הותרו מחדש במדינה בשנת 1931, מתוך כוונה שההיתר יבוטל לאחר שתתייצב כלכלת המדינה.
עם זאת, לאחר ההצלחה הכלכלית של המדינה הוחלט להשאיר את ההימורים חוקיים.
נבדה גובלת בצפונה באורגון ואיידהו, במערבה בקליפורניה, במזרחה ביוטה ובדרום-מזרחה באריזונה.
לאורך גבולה של נבדה עם אריזונה זורם נהר הקולורדו, ועליו הוקם סכר הובר.
בירתה של מדינת נבדה היא העיר קרסון סיטי.
בהקמתה נבדה כללה 9 מחוזות.
עם הזמן חלק מהמחוזות פוצלו.
השינוי האחרון בוצע בשנת 1919 כאשר הוקם מחוז פרשנינג ומספר המחוזות הגיע ל-16.
שטחה של נבדה הוא הררי, וכולל משטחי עשב ומדבריות.
המקום הגבוה במדינה הוא פסגת באונדרי (Boundary Peak, "פסגת הגבול") והוא ממוקם כקילומטר מגבול נבדה-קליפורניה, ברכס ההרים הלבנים.
אקלימה של נבדה מדברי יבש.
חלקה הדרומי של המדינה נמצא במדבר מוהאבי.
נבדה היא המדינה היבשה ביותר בארצות הברית.
כמות המשקעים השנתית בה היא בערך 180 מ"מ.
רוב האזורים מדבריים וצחיחים, ולמעט עמק לאס וגאס, הטמפרטורות הממוצעות במדינה בקיץ הן C° 22. ביוני 1994 נמדדו הטמפרטורות הגבוהות ביותר במדינה: C° 52. זו הטמפרטורה השלישית הגבוהה ביותר שנמדדה אי פעם בארצות הברית כולה אחרי C° 53 שנמדדו באריזונה ו-C° 57 בקליפורניה.
ב-1937 נמדדו C° 50- והיו אלו הטמפרטורות הנמוכות ביותר שנמדדו במדינה.
נבדה היא רפובליקה ובה שלוש רשויות שלטון: מבצעת – מושל מדינת נבדה, מחוקקת – המורכבת משני בתים: האספה הלאומית של נבדה וסנאט נבדה, ושופטת, בראשה עומד בית המשפט העליון של נבדה.
בירת המדינה הנוכחית היא קרסון סיטי.
הרשות המבצעת בנבדה מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך.
בבית המחוקקים 21 חברי סנאט הנבחרים לתקופה של ארבע שנים ו-42 חברי אספה מחוקקת הנבחרים לתקופה של שנתיים.
בחירות נערכות מדי שנתיים, ומחצית מחברי הסנאט מועמדים לבחירה בכל מערכת בחירות.
ב-2018 הפכה נבדה לראשונה בארצות הברית עם רוב נשי בבית המחוקקים שלה: נשים מחזיקות ב-9 מתוך 21 מושבים בסנאט, ועם 23 מתוך 42 חברי האספה הכללית המחוקקת.
בבית המשפט העליון של נבדה שבעה שופטים, הממונים על ידי המושל ומאושרים על ידי בית המחוקקים.
נבדה נחשבת למדינה מתנדנדת שאינה נאמנה למפלגה אחת.
מאז מערכת הבחירות ב-1992, נתנה נבדה את קולותיה שש פעמים למועמד הדמוקרטי (זכו בה ביל קלינטון, ברק אובמה, הילרי קלינטון וג'ו ביידן) ופעמיים למועמד רפובליקני (זכו בה ג'ורג' ווקר בוש בשתי מערכות הבחירות בהן התמודד ודונלד טראמפ בבחירות 2024).
נבדה כמעט תמיד בוחרת את הנשיא המנצח מאז 1912 עד ל-2012, למעט פעם אחת בשנת 1976, שם בחרו תושבי נבדה במפסיד ג'רלד פורד ולא במנצח ג'ימי קרטר.
נתון זה נתן למדינה מעמד של פעמון פוליטי עד 2016, אז העניקו תושבי נבדה את רוב קולותיהם להילרי קלינטון, שהפסידה.
לנבדה 6 קולות (אלקטורליים) – 2 סנאטורים ו-4 חברי בית הנבחרים בבחירות לנשיאות ארצות הברית.
הסנאטוריות המייצגות את המדינה הן קתרין קורטז מסטו וג'קי רוזן הדמוקרטיות, ונציגי המדינה בקונגרס הם דינה טייטוס, מארק אמודיי, סוזי לי וסטיבן הורספורד.
בשל הגידול המשמעותי באוכלוסיית העיר לאס וגאס קיים הבדל ניכר בעמדות הפוליטיות בין דרומה של נבדה וצפונה.
בעוד שחלקה הצפוני של המדינה, בו נמצאת הבירה, שמרני יותר, דרומה של נבדה, בה חיה מרבית האוכלוסייה, רואה באנשי השלטון המתגוררים בצפון כשלטון של מיעוט שמרני על רוב ליברלי יותר בדעותיו.
בנבדה חוקי אלכוהול ליברליים מאוד, ומותר למכור אותו 24 שעות ביממה.
כמו כן, משנת 2016 עסקים מורשים במדינה יכולים למכור מריחואנה רפואית.
שימוש ומכירה של שאר הסמים שאינם אלכוהול מובילים לעונשים קשים.
היא נותרה המדינה היחידה שעדיין מקיימת גזר דין מינימלי על צורכי סמים.
בדצמבר 2006 נכנס לתוקף במדינה "חוק האוויר הפנימי של נבדה נקייה" האוסר עישון במקומות עבודה ובמקומות ציבוריים, אפילו בברים העישון אסור אלא אם כן לא מוגש שם אוכל.
עישון מותר בבתי קזינו, חדרי מלון מסוימים, חדרי זנות וחנויות טבק.
עסקים רבים נוטים שלא להקשיב לחוק זה ואין אכיפה רחבה על החוק.
בשנת 2006 שיעור הפשע במדינה היה גבוה ב-24% מהממוצע הארצי, מאז השיעור פחת.
פשעי רכוש היוו 85% מכלל הפשע שהיה גבוה ב-21% מהממוצע הארצי, 20.3% היו פשעים אלימים.
התוצר המדינתי הגולמי של מדינת נבדה לשנת 1999 היה 88 מיליארד דולרים.
נבדה הייתה בשנה זו במקום ה-32 בין מדינות ארצות הברית בגובה התוצר הלאומי הגולמי.
ההכנסה הממוצעת לנפש לשנת 2000 הייתה 30,529 דולרים לשנה, ובכך ממוקמת מדינת נבדה במקום ה-14 מבין מדינות ארצות הברית.
כלכלת המדינה מתבססת על חקלאות ועל תיירות (המבוססת על חיי לילה והימורים).
בנבדה יש מספר חדרי מלון לנפש הגדול בין כל מדינות בארצות הברית.
על פי איגוד המלונות האמריקאי בנבדה 187,301 חדרי מלון מתוך 584 חדרי מלון (עם 15 חדרים ומעלה).
המדינה מדורגת ממש לאחר קליפורניה, טקסס, ניו יורק ופלורידה אך במדינות אלו יש הרבה יותר תושבים מבנבדה.
אם לחשב לפי אחוזים, בנבדה יש חדר מלון אחד על כל 14 תושבים הרבה מעל הממוצע הארצי עם חדר מלון לכל 67 תושבים.
הגידולים החקלאיים המיוצאים מהמדינה הם בקר, חציר, חלב ומוצריו ותפוחי אדמה.
התעשייה העיקרית בנבדה היא מכונות ומוצרי חשמל.
נבדה היא המדינה היחידה בארצות הברית שבה הזנות חוקית, למעט במחוזות ואשו (Washoe) וקלארק (Clark) שם אינה חוקית.
אמנם הזנות אינה ענף כלכלי עיקרי במדינה, אך נבדה היא המדינה היחידה בארצות הברית בה הזנות מוסדרת כחוק, ויש עליה רגולציה.
תעשיית ההימורים מהווה חלק משמעותי בכלכלת נבדה.
מרכז העיקרי הוא העיר לאס וגאס, אך בתי קזינו קיימים גם בערים נוספות (ג'קפוט)
נכון ל-2014 שיעור האבטלה במדינה עומד על 6.8%.
אוכלוסיית נבדה חוותה צמיחה משמעותית בשנים האחרונות, בעיקר בשל הגירה פנימית מאזורים אחרים בארצות הברית.
רוב האוכלוסייה מתגוררת באזורים העירוניים הגדולים, בעיקר בלאס וגאס ורינו.
האוכלוסייה בנבדה מגוונת מבחינה אתנית, עם קהילות לטיניות, אסיאתיות ואפרו-אמריקאיות משמעותיות.
שיעור הילודה בנבדה גבוה יחסית לממוצע הארצי.
למרות שיעור הילודה הגבוה, גם שיעור האוכלוסייה המבוגרת בנבדה גבוה יחסית, בעיקר בשל הגעתם של פנסיונרים.
נבדה היא אחת מהמדינות הריכוזיות ביותר בארצות הברית כאשר 70ֵ% מהאוכלוסייה גרים במחוז קלארק שהוא בעצם האזור המטרופוליני לאס וגאס.
עוד 16% גרים סביב העיר רינו.
כך שלהוציא שני אזורים אלו, שאר נבאדה דלילת אוכלוסין.
מאז 1950, שיעור האוכלוסייה שנולדה בנבדה מעולם לא הגיע אפילו ל-27%.
נכון לשנת 2012 רק 25% מתושבי המדינה נולדו בה, הנתון נמוך ביותר מכל מדינות ארצות הברית.
מספר גדול של התושבים הם ילידי קליפורניה הסמוכה מה שגורם לחלקם להחשיב את נבדה כקליפורנית.
בנבדה פועלות האוניברסיטאות והמכללות הבאות:
המכללה הקהילתית של דרום נבדה
סמלי מדינת נבדה דגל סמל מוטו כינוי דגל נבדהFlag of Nevada סמל נבדהSeal of Nevada "הכל למען מדינתנו""All For Our Country" "מדינת הכסף""Silver State" עץ פרח ציפור חיה אורן חד-מחטיSingle-leaf Pinyon לענה משוננתSagebrush כחל ההריםMountain bluebird כבש גדול-קרנייםBighorn sheep
נבואה המגשימה את עצמה היא מושג מתחום הפסיכולוגיה החברתית המתאר תהליך חברתי בו אמונה אשר בתחילתה היא שגויה מובילה למימוש עצמה.
להבדיל מאפקט הפלצבו, תהליך המימוש הוא תהליך חברתי בו קיימת אינטראקציה בין פרטים, ואינטראקציה זו היא הגורמת להגשמת האמונה.
את המונח עצמו הגדיר הסוציולוג רוברט מרטון בשנת 1948. אך אפשר לאתר עדויות לתופעה כבר בספרות של יוון ושל הודו העתיקות.
לתופעה מגוון מקרים פרטיים המהווים תופעות בפני עצמן, כגון אפקט פיגמליון, אפקט הנס החכם, ואפקט הגולם.
האמונה מתבטאת אצל הפרט בסכמה המנהיגה את התנהגותו, בעקבות כך הפרט מקבל תגובה סביבתית מהחברה הגורמת למימוש האמונה.
אפקט פיגמליון הוא תופעה בה תהליך הנבואה המגשימה את עצמה גורם להשפעה חיובית על מושא הנבואה באמצעות הגשמת הנבואה.
נפוץ ביותר במסגרות יומיומיות ונמצא בשימוש ארגונים ככלי להגברת האפקטיביות של עובדי הארגון, בפיתוח ספורטאים ובתהליכים כלכליים רבים.
שיטות ניתוח טכני בשוק ההון מושפעות רבות מאפקט זה, שכן הן מניחות שלביצועי העבר יש השפעה פסיכולוגית שמנחה את הסוחרים והמשקיעים בבואם לתכנן אסטרטגיות השקעה.
את האפקט איששו החוקרים רוזנטל וג'ייקובסון בשנת 1968 בניסוי שהפך לאחד הניסויים המפורסמים ביותר בתולדות הפסיכולוגיה החברתית.
החוקרים ערכו מבחן אינטליגנציה לאוכלוסיית תלמידי בית ספר, וטענו בפני מורי בית הספר כי המבחן נועד לזהות ילדים אשר "פורחים מאוחר", דהיינו תלמידים שבתחילת הדרך מפגרים מבחינה אינטלקטואלית אולם עד השנה הבאה הם ישלימו את הפער.
כל מורה בכיתה קיבל רשימה של תלמידים בכיתתו אשר סווגו כמבטיחים, למרות שבפועל הם הוקצו אקראית לרשימה ללא קשר למבחן האינטליגנציה.
בתום שנת הלימודים התברר כי ה"פורחים המאוחרים" אכן השיגו הישגים גבוהים ביותר במהלך אותה שנה.
על בסיס מחקר זה נכתב הספר "אפקט פיגמליון בחדר הכיתה".
אפקט הגולם הוא תופעה המקבילה לאפקט פיגמליון אך מוביל להשפעה שלילית, כלומר הוא תהליך בו הנבואה המגשימה את עצמה גורמת להשפעה שלילית על מושא הנבואה באמצעות הגשמת הנבואה.
האפקט נפוץ בתהליכי ניהול לקוי, וכן מהווה מרכיב מרכזי במימוש סטריאוטיפים.
את האפקט איששו החוקרים רוזנטל ופוד בשנת 1963. החוקרים ביקשו מסטודנטים במעבדה ללמד עכברים שהיו זהים גנטית לרוץ.
לסטודנטים נאמר על חלק מהעכברים שהם "חכמים" ולכן יהיה קל ללמדם, ועל חלק אחר מהעכברים נאמר שהם "טיפשים" ויהיה קשה ללמדם.
לאחר שנה התגלה כי חרף המטענים הגנטים הזהים שהיו לאותן קבוצות של עכברים, קבוצת העכברים שהסטודנטים האמינו שהיא קבוצת ה"טיפשים" התקשתה ללמוד לרוץ.
בהטיית הנסיין ציפיית הנסיין מהנבדק גורמת לנבדק לאשש את השערת המחקר בה מאמין הנסיין.
אפקט הנס החכם הוא תופעה בה מתשאל מעביר מידע למתושאל באופן לא מודע, הגורם לו להפגין ידע אותו לא היה אמור לדעת ובכך להגשים את אמונת המתשאל בדבר הידע אצל המתושאל.
בניסויים שערכו סניידר ואחרים התגלה כי פעמים רבות פסיכולוגים אשר בוחנים דיאגנוזה מסוימת אכן ימצאו אותה גם אם אינה קיימת בצורה פתולוגית.
זאת כיוון שהחוקרים תרים אחר הדיאגנוזה הנבדקת בצורה הגורמת לנבדק לתת תשובות המאשרות אותה.
בתלמוד הבבלי מפרשים פסוק זה שהסיבה לכל ייסוריו של איוב הם מפני שפחד שיבואו עליו ולכן אסור לפחד.
כך שלמעשה אדם שמפחד גורם לפחדיו להתממש .
פיגמליון הפַּסָּל, דמות אגדית של המשורר הרומי הקדום, אובידיוס, ייצר פסל של האישה האידיאלית, גלתיאה.
פיגמליון סלד מנשים, לכן פיסל את הפסל, והתאהב בו על אף היותו פסל.
אמונתו ואהבתו כלפי הפסל היו כה חזקים עד שונוס, אלת האהבה והיופי הפכה את הפסל לאישה אמיתית.
בדתות, נבואה היא מסר המועבר לאדם (המכונה בדרך כלל נביא או אורקל), על ידי אלוהים או ישות על טבעית אחרת.
הנבואה מופיעה בתרבויות ואמונות רבות, ובדרך כלל מכילה הוראות, חוקים או ידע על-טבעי, כגון ניבוי עתידות.
הנבואה מתגלה לנביא בדרכים שונות, כגון חזיון, חלום או מגע ישיר עם האל.
סיפורים על נבואות זוכים לעיתים לתשומת לב רבה במשך דורות, במסורות בעל פה או בכתב, ולעיתים הם גם מקור לדת חדשה.
בעיר מארי שעל הפרת התיכון נחשפו למעלה מ-50 תעודות ובהן נבואות של אמורים מסביבות המאה ה-18 לפנה"ס, מימי המלכים ישמח-אדד וזמרי-לים.
קיימת חלוקה ברורה בין ה"בארו" המנחשים ועונים בתשובות של "כן" ו"לא" בדומה לאורים ותומים במקרא, לבין הנביאים הנושאים את דברי האלים.
נביאי מארי נהגו להתנבא בשם האלים המסופוטמיים כגון דגן, הדד, איננה ואישתר.
הנבואות במארי שהועלו על הכתב ולכן שרדו, התמקדו בעיקר בענייני פולחן, מדיניות הממלכה ויועדו למלך.
תיעודם השתמר בשל פקידים שמילאו את חובתם לדווח למלך מארי על כל מידע הנוגע לשלטון.
חלק מהנבואות מזכירות באופיין נבואות בתנ"ך, בדרישתן למשפט צדק.
לדוגמה, נבואה שיועדה לזמרי-לים דורשת להשיב נחלה של אישה באללח', בצירוף אזהרת שכר ועונש; ונבואה מאת נביא במקדש הדד בימחד דורשת עשיית משפט צדק באופן כללי.
נבואה נוספת נשלחה לכברי-דגן מושל תרקה שנשלטה בידי מארי, ובה דרישה לבנות את השער החדש, אחרת לא יהיה גדיש, בדומה לנבואת חגי.
אימות הנבואות התבצע באמצעות בדיקה מול המנחשים, או באמצעות השקיית הנביא במשקה מיוחד.
במקרה אחד נביא אמורי השתמש בהתגשמותה של נבואתו בשם האל דגן של תרקה על ניצחון במלחמה על בני ימין, כדי לבסס את אמינותו מול המלך זמרי-לים.
על פי המסורת היהודית כתבי הקודש של התנ"ך נכתבו תחת השפעה של התגלות נבואית ברמות שונות.
התורה חוברה תחת השפעה נבואית עליונה של משה רבנו, ספרי הנביאים ברמת נבואה רגילה, ואילו הכתובים נכתבו תחת השראה של רוח הקודש, שהיא דרגת השראה נבואית נמוכה יותר.
על פי המסופר בתנ"ך נראה כי אין מצב קבוע וברור בו האדם מתנבא.
לעיתים היא באה במפתיע על האדם, כמו אצל משה בסנה ושמואל במשכן שילה וירמיהו בעודו נער, בלא שעשו הכנות להתנבאותם, ולעומת זאת, בספר שמואל ובספר מלכים מסופר על חבורות בני-נביאים, שהתלמדו להתנבא, והגיעו למצב של אקסטזה ונבואה על ידי ניגון בכלי זמר (שמואל א', י ה).
גם על הנביא אלישע, מסופר כי ביקש שינגנו לפניו כדי שתשרה עליו נבואה (מלכים ב', ג טו).
לעיתים הנביאים נלקחו במפתיע מעבודתם, כמסופר על עמוס, שמעיד על עצמו שהוא בוקר ובולס שקמים ואיננו לא נביא ולא בן נביא (עמוס ז, יד).
התנ"ך וחז"ל מכירים גם בנביאים בני עמים אחרים, חז"ל הכירו בשבעה נביאים בני אומות העולם בהם בלעם בן בעור ואיוב.
באשר לנביאי שקר, בספר מלכים מוזכרים נביאי החצר של אחאב: ומיכה מזכיר נביאים הדורשים תשלום, ואם הם לא מקבלים אותו משנים את נבואתם: .
לתפיסת חז"ל לא כל תקופה מתאימה לנבואה.
גם כאשר ישנו אדם הראוי לנבואה, אם הדור אינו ראוי לנבואה, הרי זו לא תשרה עליו.
כך הם הסבירו מצב שבו היו אנשים גדולים כהלל הזקן ושמואל הקטן בבית שני, שהיו ראויים לנבואה, אך היא בוששה מלשרות עליהם.
לתפיסתם, לא כל אדם יכול להתנבא, ותנאי מקדים לנבואה, היא שלמותו האישית והמוסרית של האדם.
"אין הקדוש ברוך הוא משרה שכינתו אלא על גבור ועשיר וחכם וענו" ולגרסה אחרת גם בעל קומה.
על הרוצה לזכות לנבואה להיות שלם בשכלו (חוכמה) בנפשו (גיבור) ברכושו (עשיר) ומעל לכל עליו להיות ענו.
קיימת מסורת כי במאה החמישית לספירה ניבא הילד נחמן קטופא את אשר יקרה בעולם באחרית הימים.
בספר "נבואת הילד" מובאות חמש נבואות שחזה נחמן קטופא בשפה הארמית בסדר אלפביתי, כמעין פיוט בחרוזים.
הנבואות כתובות בלשון שאיננה מובנת לכל, בדרך אזוטרית של חידה ורמז.
הדעות חלוקות באשר לקיומו ההיסטורי של נחמן קטופא.
יש הסבורים כי המקובל רבי אברהם בן אליעזר הלוי, אשר חיבר פירוש לנבואת הילד, הוא שכתב גם את הנבואה עצמה; ומנגד, רבים מצדדים באמיתות הסיפור.
רבי יהודה הלוי בספרו הכוזרי שכתב בשנת 1139 בספרד, סייג שני תנאים לקבלת נבואה:
"כל מי שנתנבא לא התנבא אלא בארץ ישראל או בעבורה".
ואת המצב של העדר הנבואה הוא מסביר במצב של גלות ישראל.
ומסתמך בדבריו על אמרת חז"ל שמאז שחרב בית המקדש ניטלה נבואה מחכמים ונמסרה לשוטים.
בהמשך המאה ה-12 במצרים, הרמב"ם בהשפעת אל-פאראבי כתב על התכונות שנדרשו בעיני חז"ל לנבואה, כי מעלת החוכמה היא המפתח לנבואה, ומחייבת פתיחות.
לנביא יהיו כל "המעלות השכליות", בצד רוב תכונות האופי הטובות, אבל לא בהכרח כולן.
כך למשל הוא מתאר שם נביאים שהייתה להם תכונת אופי בעייתית כמו כעס, תאוה, או פחד ובכל זאת התנבאו.
את "גיבור" הוא מפרש כמתגבר על יצרו, ואת "עשיר" כמי ששמח בחלקו ומסתפק במועט, כפי המתואר בפרקי אבות.
גם לדעת הרמב"ם, נבואה אינה אפשרית בגלות.
הדרגה קובעת את איכות הנבואה, ולכן נביא המתנבא בדרגה גבוהה יותר יבין טוב ונכון יותר את פשר התגלות ה' אליו.
הבדל חשוב בין הרמב"ם לבין ריה"ל, שבעוד שלדעת הרמב"ם יש צורך בהכנה והכשרה שכלית, לדעת ריה"ל אין צורך בכך.
באיגרת תימן הרמב"ם חשף מסורת סודית שהייתה בידיו, ובה תחזית על חזרתה של הנבואה לעם ישראל בשנת 1216. הרמב"ם עצמו נפטר 12 שנה קודם המועד החזוי, בשנת 1204. מאוחר יותר, היו שהשתמשו בתחזית זו כדי לבסס את הטענה כי הנבואה חזרה.
על אלו נמנו רבי אברהם אבולעפיה וההרבי מלובביץ' .
בצרפת ואשכנז במאות ה-12–13 כונו כמה חכמים בכינוי "נביא".
החוקר משה אידל מנה אחת-עשרה דמויות שכונו כך, והציג שורת עדויות על תופעת הנבואה באזורים אלו מאותה תקופה.
על נביאים אלו נמנו רבי אברהם אקסלרוד מקלן, רבי שמואל החסיד משפייר (כונה נביא בידי מהרש"ל), רבי נחמיה בן שלמה הנביא מארפורט, רבי עזרא הנביא ממונקנטור ועוד.
חלקם השתמשו בטכניקות של הזכרת שמות האל על מנת להגיע לנבואה, בין היתר בהשפעת ספרות ההיכלות.
באקלים זה חיבר גם רבי יעקב הלוי ממרויש את ספרו שו"ת מן השמים על תשובות שמימיות בנושאים הלכתיים.
הקבלה הנבואית של אברהם אבולעפיה
במחצית השנייה של המאה ה-13 בספרד ובמסינה, סיציליה, רבי אברהם אבולעפיה כתב על חזיונות נבואיים.
לדוגמה ב"ספר העדות": "בשנה התשיעית ההיא עוררהו ה' ללכת לרומי רבתי כאשר ציווה בברצלונה...".
בכתבים אחרים הוא מכנה עצמו בשמות שונים כמו "אברהם הרואה", "רזיאל" ו"ברכיאל"; הוא מגלה סודות מיסטיים כמו קץ הימים, ומנמק זאת בכך שגילויים אלו מתאפשרים בזכות העובדה שהמשיח עומד להתגלות, ולו ידוע זמן בואו.
הרב אבולעפיה עסק ב"קבלה מעשית", ומיזג את תורת הנפש של הרמב"ם עם קבלת חסידי אשכנז.
מה שמייחד ומבליט אותו לעומת מקובלים אחרים שעסקו בכך, הוא הפירוט הרב של הטכניקות המעשיות בהשגת הנבואה.
הרב אבולעפיה השתית דרך ברורה להולכים בדרכו, החל מאופן וסדר הנשימות הראוי, תנועות ראש וידיים, דמיון האותיות, התעטפות בטלית והנחת תפילין, וכן בתנאים הנלווים לשימוש בהזכרת השם, כמו ההכנה הנפשית הראויה והתבודדות במקום המיוחד לשם כך והתרחקות מענייני העולם הגשמי.
רבי שלמה בן אדרת פירט על תופעת הנביאים בתקופתו, במענה לשואלים על אדם שכונה "הנביא מאווילה".
באותה תשובה כתב נגד רבי אברהם אבולעפיה ונבואותיו, ומנה מספר מתחזים נוספים לדעתו.
עם זאת, התקשה לדחות בקלות את הנבואה בימיו, וכתב על התלבטויותיו .
בחיבור מגיד מישרים המיוחס לרבי יוסף קארו מתוארות שיחות שנערכו במשך תקופה ארוכה בין קארו למגיד שמיימי.
לפי הספר, הנבואה אמנם פסקה מישראל, אך לא פסקה מרבי יוסף קארו:
במקום אחר בספר מובאת הטענה שבעת קבלת נבואה, השכינה מדברת מתוך פיו של הנביא, ונראה שהוא עצמו מדבר.
בספר שערי קדושה שפורסם בתחילת המאה ה-17 ומיוחס לרבי חיים ויטאל הובאו תנאים שיש לקיים על מנת לזכות לנבואה, ולדעתו היא אפשרית גם בימיו.
למעשה הספר כולו מהווה מעין מדריך להשגת נבואה, ולטענת המחבר .
בחלק השלישי הוא מפרט את הדרכים להשגת נבואה באמצעות היטהרות אישית וקיום מצוות מוקפד.
בחלק הרביעי הוא מציע זאת גם באמצעים מאגיים.
חלק זה הושמט מן הדפוסים בשל הרתיעה מ"קבלה מעשית" (=מאגיה).
לספר זה הייתה השפעה רבה על תפיסת הנבואה בתנועות השבתאות והחסידות במאות הבאות.
בתקופת עליית השבתאות סביב שנת 1666, בעקבות פעילותו של נתן העזתי שנחשב ל"נביא התנועה", נהרו יהודים לעזה כדי לקבל מהנביא "תיקונים" לנשמה.
תנועת תשובה המונית חסרת תקדים התעוררה בארץ ישראל וסחפה בעקבותיה את יהדות התפוצות.
ברחבי אסיה הקטנה והבלקן קמה תנועת "נבואה" המונית, כאשר אנשים, נשים וילדים רבים התנבאו על משיחיותו של שבתי צבי ועל הגאולה הקרובה.
מסופר כי באיזמיר לבדה היו למעלה מ-150 מתנבאים.
בין המתנבאים היו רבנים ידועי שם, והידוע שבהם היה רבי משה סרוואל מקושטא, אשר נבואותיו הופצו ברחבי האימפריה העות'מאנית.
המתנבאים לא הסתפקו בנבואות גאולה, אלא דרשו מהעם לשוב בתשובה, ונתנו "תיקוני תשובה" לציבור.
חוקר הדתות יותם יזרעאלי טען כי על אף הזיקה של מוסד הצדיק החסידי למוסד הנבואה, במחקרי החסידות כמעט שלא התייחסו לשאלת "מה בין נביא לצדיק".
לדבריו, יש יסוד להניח שבראשית החסידות ראו הצדיקים את עצמם כסוג של נביאים, גם אם הם לא תמיד כינו את עצמם כך ולא השתמשו כמעט במונח הזה.
עם זאת, יש מקרים מעטים שבהם נתפסו דמויות חסידיות כנביאים.
כדוגמה ניתן להביא את פיגא, בתה של אדל בת הבעל שם טוב ואמו של רבי נחמן מברסלב שאחיה היו קוראים לה "פיגא הנביאה".
בחודש אלול ה'תשנ"א (שבת, 17 באוגוסט 1991) נשא מנהיג חסידות חב"ד הרב מנחם מנדל שניאורסון דרשה שבה טען לקיומו של "נביא הדור" בימיו.
לדבריו, הנבואה חזרה לישראל כפי שחזה הרמב"ם, ואדמו"רי החסידות הם הנביאים.
חסידים רבים הבינו שכוונתו היא שהוא עצמו משמש כנביא הדור, ואף פורסם "פסק הלכה" רבני שנועד לקבוע שהרבי מחב"ד הוא אכן נביא הדור ושיש לציית לו.
במכניקה של הנבואה, על פי תפיסות הוגי דעות יהודיים, הנבואות נקלטות בדמיונו של האדם, "ביד הנביאים אדמה".
דמיון מפותח, הוא כלי חשוב להשראה נבואית.
לפי חזונו של הרב קוק כדי שתתחדש הנבואה, ישנו צורך לפתח את הדמיון, ולכן לתפיסתו במאה ה-20 התפתחה תרבות אנושית שמבוססת הרבה על דמיון האדם.
ביוון וברומא העתיקות, נבואות ניתנו בידי אורקל, שהיה יכול להיות אדם או חפץ המשמשים כמדיום לתקשור עם האלים וניתן לקבל ממנו מענה.
קיימים שני סוגים של אורקל אנושיים.
הסיבילה, שהיו נביאות שהופיעו ביוון הקלאסית, ובעיקר בתקופת האימפריה הרומית.
נבואת הסיבילה הייתה מתנת האלים, והייתה מפורטת דיה כדי לכותבה בספרי הסיבילות.
דוגמה לאורקל כזה במיתולוגיה היוונית היא קסנדרה.
הסוג השני הוא הפיתיה שהייתה הכוהנת הגדולה במקדשים, כגון האורקל מדלפי, ודמתה יותר לתפקיד מאשר למתנה.
אל הפיתיה היו מפנים שאלות, בדרך כלל שהתשובה עליהן תהיה כן או לא, והנבואה הייתה ניתנת כחידה, ישירות מפי האל הדובר, בעוד הפיתיה נכנסת למצב של שכרון חושים.
תמה מרכזית סביב נושא הנבואה הוא חוסר יכולתו של אדם להימלט מגורלו.
מוטיב זה משמש במגוון רב של טרגדיות ומחזות, כגון אדיפוס המלך, אנטיגונה ועוד.
בפילוסופיה האפלטונית והאריסטוטלית, הסבירו שתופעת הנבואה אמורה להתרחש כאשר האדם המתוקן במידותיו והשלם בשכלו התעלה ובא במגע עם "השכל הפועל" - שהוא מאגר קוסמולוגי של תבונה, ונאצלת על נפשו אצילות נכבדה.
לתפיסה זו הנבואה היא נחלתם של הפילוסופים שלמי השכל.
באסלאם הנבואה נקראת וַחִי (وَحي) ומשמעותה השראה או התגלות מאת אללה.
מילה זו קרובה גם למילה אַוְחַא (أوحى) שמשמעותה "הנחיה".
הנבואה מופיעה לנביאים בחלום, באמצעות מלאך או מאחורי צעיף/מסך.
במסורת המוסלמית קיימת הבחנה בין נביא (נבי, نبيّ), כמו דאוד (דוד) וסולימאן (שלמה), לבין שליח (רסול, رسول) כמו הוד, מוסא (משה), עיסא (ישו) ומוחמד.
הנביאים יכולים רק להתנבא על מנת לעודד את ולחזק את המאמינים, אך רק השליחים יכולים להוריד שריעה חדשה, דהיינו הוראות וחוקים קבועים.
המקור הראשי באסלאם להגדרת הנבואה הוא בסורת א-שורא (סורת המועצה) באיאת (הפסוקים) האחרונים שלה:
אחת האמונות המרכזיות באסלאם היא שמוחמד הוא "חותם הנביאים" (ח'אתם אל נביין), כלומר, הנביא האחרון, שאחריו אין עוד נביאים.
יוצאים מן הכלל הזה הם האחמדים, שמאמינים באחמד אל-קאדיאני כחותם הנביאים, אך הוקעו ככופרים בידי שאר המוסלמים.
בסורת א-נחל (הדבורה) מופיעה הדבורה כפועלת ונותנת דבש בשל נבואה מאת אללה.
אצל המורמונים קיימת האמונה בהתגלות מתמשכת, ולפיה מאז שחר האנושות הנבואה לא פסקה מעולם.
המורמונים רואים בג'וזף סמית' נביא שקיבל את בשורתו המלאה של ישו.
מחליפיו של סמית' בהנהגת "כנסיית ישו המשיח של קדושי אחרית הימים" גם הם נחשבים לנביאים, ויכולים בכל רגע לזכות למסר הישר מהאל.
הכנסייה מונהגת על ידי היררכיה של נביא עליון המכונה "נביא, רואה ומגלה" שתחתיו מספר גופים ניהוליים.
עם זאת, התקווה להתגלות אינה מוגבלת לנביאים.
מורמונים מחפשים השראה בכל ענייני היומיום, והמגע האישי עם האל הוא אפשרות זמינה תמיד, לפחות פוטנציאלית.
אך לנבואות אישיות אין מעמד ותוקף ציבוריים כפי שיש לנשיאי הכנסייה, אלא הן מיועדות רק לאדם הפרטי.
בספרות הפנטזיה והמדע הבדיוני הנבואות בדרך כלל סתומות, ורק עלילת הסיפור מבהירה את משמעות הנבואה.
הנבואות ניתנות בדרך כלל בהתגלות מיסטית או מוטמעות מזה עידן ועידנים בתרבות.
לעיתים, שילוב נבואה בספרות הפנטזיה מוביל לשאלות פילוסופיות של דטרמיניזם והאם הגיבור יכול להתחמק מגורלו.
דוגמאות לנבואות ניתן למצוא בספרים/סרטים הבאים:
חולית: נבואות לגבי "קפיצת הדרך", בספר זה ישנן עוד סוג של נבואות - נבואות שהוחדרו לתרבויות שונות בידי המיסיון של בנות גישרית שבדרך כלל מדברות על בוא המשיח או גאולה שתגיע בעקבות הגעתם של זרים וכוהנות קדושות.
מטרת נבואות אלה הוא לתת מקלט בעת הצורך לבנות גשרית על ידי כך שהמקומיים יתייחסו אליהן כאל המשיח.
פול "מואדיב" אטרייאידס ואימו ג'סיקה מנצלים נבואה כזו כדי להתקבל לחברת הדררים במדבר הצחיח של אראקיס.
מלחמת הכוכבים: נבואה על "הנבחר" שיביא איזון לכוח.
לאבירי הג'די יש יכולת מוגבלת לראות חזיונות לגבי העתיד.
הארי פוטר: נבואה על הנבחר שימגר את המכשף הרשע וולדמורט, המתארת את מאפייניו: בן של הילאים שיותקף על ידי המכשף ויסומן כשווה לו.
המטריקס: בסדרת סרטי המטריקס מופיעה דמות של נביאה אשר מנבאת לגיבורים אירועים שיתרחשו בעתיד המיידי.
לגיבור הראשי, ניאו, היא מנבאת מצבים בהם יתקל בדילמה ומה שיתרחש בכל אחת מהאפשרויות שיבחר, אך פעם אחר פעם ניאו מצליח לשנות את תוצאת הנבואה.
פרסי ג'קסון: בכל ספר נשמעת נבואה המגשימה את עצמה באותו הספר.
הנבואה נשמעת מפי האוראקל ובדרך כלל קשה להבין למה או למי היא מיוחסת עד רגע ההתגשמות עצמו.
נבגוניות (שם מדעי: Apicomplexa) היא מערכה בעל-ממלכת האיקריוטיים.
הנבגוניות הם חד תאיים טפילים (ביונקים, עופות, דגים, חרקים וכו') בעלי מקורות אבולוציוניים שונים.
הם סופגים את מזונם מגוף הפונדקאי בכל שטח גופם ומפרישים חומרי פסולת מומסים בדיפוזיה.
הן מתרבות ברבייה זוויגית ואל-זוויגית.
נבגונית טפילה ידועה היא פלסמודיון הקדחת שגורמת למחלה מלריה, קדחת הביצות.
נבדל או אופסייד הוא מושג מעולם הספורט הקבוצתי המתייחס לחוק אשר מגביל את מיקומו של שחקן המעורב במהלך המשחק.
חוק הנבדל קיים בצורות שונות במספר ענפי ספורט כמו כדורגל, פוטבול, הוקי קרח ורוגבי.
חוק הנבדל בגרסתו הראשונה הומצא באנגליה של המאה ה-19 עבור משחק הכדורגל.
בראשיתו החוק היה נוקשה יותר מהקיים היום בכדורגל, ומזכיר יותר את החוק הקיים היום ברוגבי, שבו אסור לשחקן להיות בין כדור המשחק לבין שער הקבוצה היריבה.
הכללים לעמדת נבדל רשומים בחוקת משחק הכדורגל שנכתבה על ידי ארגון ה-IFAB, תחת חוק מספר 11: נבדל:
כדורגלן הנמצא בעמדת נבדל הוא שחקן, אשר נמצא קרוב יותר לקו השער של הקבוצה היריבה מאשר הכדור ובינו ובין קו שער היריב יש פחות משני שחקני קבוצה יריבה (שוער נחשב כשחקן לכל דבר ועניין על פי החוקה).
שחקן אינו נמצא בעמדת נבדל אם הוא נמצא בחצי המגרש של קבוצתו.
קביעת עבירת הנבדל נעשית ברגע ששחקן מקבוצתו של השחקן שנמצא בעמדת נבדל נוגע או משחק בכדור.
עבירת נבדל תישרק אם השחקן אשר נמצא בעמדת נבדל השתתף במהלך המשחק, הפריע לשחקן יריב, השפיע על מהלך המשחק או השיג יתרון מהימצאו בעמדת הנבדל.
אם השחקן לא היה מעורב במהלך המשחק, לא תשרק עבירה כנגדו.
כמו כן, לא תשרק עבירת נבדל אם השחקן קיבל את הכדור ישירות מבעיטת שער, הוצאת חוץ או בעיטת קרן.
במקרה של נבדל השופט ישרוק לעבירה ויעניק לקבוצה הנגדית בעיטה חופשית בלתי ישירה ממקום העבירה.
אם הקוון הבחין בעבירה, עליו לסמן זאת לשופט על ידי הנפת הדגל לכיוון מבצע העברה.
אם הכדור עבר לקבוצה היריבה לפני שהשופט שרק, יש באפשרותו לסמן ל"חוק היתרון" ולא לשרוק לעברה.
נבדל פסיבי הוא מקרה בו שחקן תוקף נמצא בעמדת נבדל אך איננו מעורב במהלך המשחק, ולכן אין זו עבירה.
בשנת 1907 נוסף התנאי שהשחקן המקבל צריך להיות בחצי המגרש של היריבה.
בשנת 1925 עודכן התנאי עבור מספר שחקני הקבוצה היריבה בין השער לשחקן בנבדל: מפחות מ-3 שחקנים לפחות מ-2 שחקנים.
בשנת 1990 שונה החוק כך ששחקן אינו בעמדת נבדל אם הוא נמצא באותו הקו בו נמצא שחקן הקבוצה היריבה השני הקרוב ביותר לקו השער.
בשנת 2013 שונה החוק כך ששחקן אשר היה בעמדת נבדל והכדור הגיע אליו לאחר מגע יזום של שחקן הגנה, אינו עובר עבירת נבדל.
מלכודת הנבדל היא טקטיקה הגנתית שמטרתה "ללכוד" את הקבוצה התוקפת בעבירת נבדל.
כאשר שחקן התקפה מתחיל בריצה לעבר השער בזמן ששחקן קבוצתו מתכונן לבעוט את הכדור אליו, רצים המגנים היריבים בכיוון הנגדי בקו ישר יחסית במטרה ששחקן ההתקפה יהיה מאחוריהם בזמן המסירה, כלומר בעמדת נבדל.
שחקן פוטבול אשר נמצא מעבר לאזור נייטרלי בעת הסנאפ נמצא במצב של אופסייד.
אם נזרק דגל צהוב לסימון העבירה המהלך אינו נעצר ומתאפשר לקבוצה התוקפת להמשיך את המהלך.
בסוף המהלך הקבוצה אשר לא ביצעה את העבירה מקבלת את האפשרות לבחור האם לבטל את המהלך האחרון ושהקבוצה שביצעה את העבירה תיענש עליה, או לאשר את המהלך ולבטל את העבירה.
העונש על ביצוע העבירה הוא הזזה של "קו ההתגוששות" חמישה יארדים לכיוון ה-End Zone של הקבוצה שביצעה את העבירה.
השופט הראשי מסמן עבירה זו על ידי הנחת ידיו על ירכיו.
שחקן הוקי קרח נמצא בנבדל כאשר הוא חוצה בשתי רגליו את הקו הכחול הקרוב לשער היריב, כלומר עובר מהאזור הנייטרלי שבמרכז הזירה אל תוך אזור ההתקפה של קבוצתו, לפני שהדיסקית חוצה אותו.
כדי לצאת ממצב של נבדל על שחקני ההתקפה לצאת מאזור ההתקפה אל האזור הנייטרלי - כלומר, להחליק בחזרה אל צידו הרחוק של הקו הכחול - ומותר להם לחזור ולהיכנס לאזור ההתקפה רק לאחר שהכניסו לתוכו את הדיסקית.
אם נשרקת עבירת נבדל, המשחק יתחדש בעימות (faceoff) באחת מהנקודות הייעודיות לכך באזור הנייטרלי.
אם נשרקת עבירת נבדל, המשחק יתחדש בעימות (faceoff) באחת מהנקודות הייעודיות לכך באזור ההגנה הרחוק מהשער של הקבוצה שביצעה את הנבדל.
ברוגבי יוניון, שחקן רוגבי נמצא בעמדת נבדל, בין היתר, אם הוא נמצא בין כדור המשחק לבין שער הקבוצה היריבה בזמן ששחקן אחר בקבוצתו מחזיק בכדור, או במצב של ראק, מול, הוצאת חוץ או סקראם, ורגלו האחורית נמצאת בין שער הקבוצה היריבה ורגלו האחורית של השחקן האחרון אשר משתתף במהלך.
על שחקן הנמצא בעמדת נבדל אסור להפריע למהלך המשחק, ובמיוחד נאסר עליו לעשות מספר דברים:
הצטרפות לראק, מול או סקראם
לגעת, לנוע לכיוון או להפריע לשחקן יריב אשר נוגע בכדור או מחכה לכדור
אם השחקן שבנבדל עובר על אחד מהחוקים האלו, השופט יסמן לסקראם לטובת הקבוצה היריבה.
שחקן יוצא מעמדת נבדל כאשר אחד מהמקרים הבאים מתקיים:
שחקן אשר לא נמצא בעמדת נבדל עובר אותו
שחקן היריבה אשר נמצא לפחות 10 מטר ממנו בועט, מוסר, או רץ עם הכדור לפחות 5 מטר
השחקן שבנבדל חוזר להיות בין השחקן שעם הכדור לבין שערו הוא
האי נבאסה הוא אי קטן בלתי מיושב המהווה טריטוריה של ארצות הברית ומנוהל על ידי שירות הדגה וחיות הבר של ארצות הברית.
האי נמצא תחת שליטה אמריקאית מאז 1857, בהתבסס על חוק איי הגואנו שחוקק בבית הנבחרים של ארצות הברית שנה קודם לכן.
עם זאת, האיטי טוענת לבעלות על האי, בהתאם להסכם רייסווייק שחילק את היספניולה בין ספרד לצרפת וקבע כי חלקו המערבי של האי היספניולה - כולל איים אחרים בקרבתו - יהיה בשליטה צרפתית; וכן בצטטה את חוקת האיטי מ-1801, שתובעת בעלות על איים שונים בקרבתה של האיטי.
שטחו של האי כ-5.4 קמ"ר והוא ממוקם 160 ק"מ דרומית לבסיס צי ארצות הברית במפרץ גואנטנמו שבקובה, וברבע הדרך בין האיטי לג'מייקה.
שטח האי סלעי, וגדל בו מעט עשב המסוגל לספק מזון לעדרי עיזים.
כמו כן גדלים באי מספר קקטוסים.
בשנת 1504 בעת שהותו של כריסטופר קולומבוס בג'מייקה הוא שלח מספר סירות קנו להיספניולה בבקשת חילוץ.
בדרכן ראו הספינות את האי וקראו לו "נבאזה", אולם מאחר שלא היו בו מים מתוקים לא נחתו בו ימאים במשך 350 השנים לאחר מכן.
בשנת 1857 הכריז רב החובל האמריקני פיטר דנקן על בעלותו על האי במסגרת חוק איי הגואנו משנת 1856 בשל מרבצי הגואנו באי.
המרבצים ניכרו בין השנים 1865–1898 על אף מחאות ממשלת האיטי אשר טענה לבעלות על האי - טענה שנדחתה על ידי ארצות הברית.
דנקן מכר את זכויותיו באי לחברת פוספטי נבאסה מבלטימור אשר הקימה באי אתר כרייה גדול, וכן בתי מגורים עבור 140 שחורים ששוחררו במלחמת האזרחים האמריקנית מעבדותם וחיפשו עבודה.
העובדים כרו את הגואנו וגררו אותו בקרונות למפרץ לולו, שם המתינו סירות לאסוף את המחצב.
מאוחר יותר נבנתה מסילת ברזל באי.
בשל תנאי העבודה הקשים וההתנהגות הקשוחה של המשגיחים הלבנים, פרץ מרד באי בשנת 1889 והמשגיחים נרצחו.
אוניית מלחמה החזירה את השחורים לבולטימור למשפט רצח.
אגודות לזכויות אדם בארצות הברית ובהן האחווה של מסדר דייגי הגליל מימנו את עלויות ההגנה של השחורים שטענו להגנה עצמית וכן טענו כי לארצות הברית אין סמכות על האי.
המשפט הגיע לבית המשפט העליון של ארצות הברית בשנת 1890 אשר פסק כי חוק הגואנו תואם לחוקת ארצות הברית והורה על הוצאה להורג של השחורים.
בשל מחאה ציבורית רחבה, נשיא ארצות הברית בנג'מין הריסון המיר את העונשים לעונשי מאסר.
בשל מלחמת ארצות הברית–ספרד בשנת 1898 נפסקה הכרייה באי, והחברה פשטה רגל.
לאחר פתיחת תעלת פנמה בשנת 1914 קיבל האי חשיבות אסטרטגית בהיותו על נתיב הספינות הנע בין ארצות הברית לתעלה.
בשנת 1917 הוקם באי מגדלור בגובה 45 מטרים, אשר פורק בשנות ה-90 של המאה ה-20. בשנת 1929 הוחלפו שומרי המגדלור במשואה אוטומטית, והחל משנת 1939 ועד פירוקו נוהל המגדלור על ידי משמר החופים של ארצות הברית.
במהלך מלחמת העולם השנייה שימש האי נקודת תצפית של צי ארצות הברית.
מאז שעזבו כוחות הצי את האי עם תום המלחמה, האי אינו מיושב.
האי לאחר סיום מלחמת העולם השנייה
מאז מלחמת העולם השנייה נוהגים להגיע לאי חובבי רדיו במטרה לשדר מהטריטוריה הנחשבת ל"מדינה נפרדת" על פי כללי איגוד חובבי הרדיו של ארצות הברית.
ב-29 באוגוסט 1996 הועברה השליטה באי לידי משרד הפנים של ארצות הברית, וב-16 בינואר נקבע כי הגוף המנהל את האי יהיה המשרד לענייני האיים של ארצות הברית.
בשל ייחודו של האי כאתר טבע שכמעט לא נפגע בידי האדם במהלך המאה ה-20, הועבר האי ב-3 בדצמבר 1999 לידי שירות הדגה וחיות הבר של ארצות הברית, אשר הפכו את האי לשטח טבע מוגן.
הכניסה לאי נאסרה בלא היתר ממשרד הדגה והבר בפוארטו ריקו והאי משמש משלחות מחקר הבאות לצפות בצומח ובבעלי החיים של האי.
האי בלתי מיושב ואין בו פעילות כלכלית.
אוצר הטבע היחיד באי הוא גואנו.
נבהרדק (בבלארוסית: Нава́градак, נהגה "נַבַהְרַדַק", גם Навагру́дак; ברוסית: Новогру́док, "נוֹבוֹגְרוּדוֹק"; בפולנית: Nowogródek; בליטאית: Naugardukas) היא עיר במחוז גרודנו שבבלארוס.
העיר התפרסמה בעולם היהודי בזכות ישיבת נובהרדוק, מהישיבות הבולטות של תנועת המוסר.
העיר נזכרת בכתובים משנת 1116. הייתה שייכת לרוס של קייב, ולאחר התפוררותו הייתה בירתה של אחת הנסיכויות.
ב־1240 נכבשה העיר על ידי המונגולים של באטו חאן.
במאה ה-14 צורפה לליטא; לפי אחת המסורות הייתה עיר בירתה הראשונה של ליטא.
מ־1392 היא השתייכה לאיחוד הפולני-ליטאי, ומ־1794, לאחר חלוקת פולין השלישית, הפכה לחלק מהאימפריה הרוסית.
בזמן מלחמת האזרחים ברוסיה לאחר מלחמת העולם הראשונה ב־1918, לפי הסכם ריגה, צורפה הרפובליקה העממית של בלארוס, לרפובליקה הפולנית השנייה, והייתה לבירת מחוז נובהרדוק.
ב-17 בספטמבר 1939 נכנסו לעיר חיילי הצבא האדום וצירפו אותה לרפובליקה הסובייטית הסוציאליסטית של בלארוס, והעיר הייתה למרכז המינהלי של מחוז נובהרדוק, במחוז גרודנו.
ב-22 ביוני 1941 פלשו הגרמנים לברית המועצות, וב-23 ביוני נסוג הצבא האדום מהעיר.
העיר, שנכבשה ב-3 ביולי בידי הגרמנים, שוחררה ב־7 ביולי 1944 על ידי הסובייטים.
האזכור הראשון של הקהילה היהודית בעיר הוא משנת 1484, כאשר המלך קז'ימייז' הרביעי מבית יגיילו מינה ארבעה יהודים מתושבי העיר, לגביית מסים.
הקהילה מוזכרת גם במאה ה-16 בתשובותיהם של ר' שלמה לוריא ור' יואל סירקיש.
בשנת 1563 החליט המלך זיגמונט השני לאשר ליהודים לגור רק בחלק ספציפי של העיר ברחובות וילנו וטרומקו, ואסר עליהם להקים בתים חדשים ברחוב פודליסקה.
בית הכנסת הגדול נבנה בשנת 1648. ב-1888 היו בעיר 15 בתי מדרש.
כמה רבנים מפורסמים כיהנו בקהילת נבהרדק:
בשנים 1836-1851 כיהן כרב העיר ר' אלכסנדר זיסקינד הרכבי.
בשנים 1851- 1864 כיהן ברבנות העיר הרב יצחק אלחנן ספקטור.
בין 1864 ל-1873 כיהן כרב העיר הרב ברוך מרדכי ליבשיץ, בעל "ברית יעקב".
בשנים 1883–1908 כיהן ברבנות הרב יחיאל מיכל הלוי אפשטין, מחברו של הספר ערוך השולחן על פי סדר השולחן ערוך.
לאחר פטירת הרב אפשטיין, התמנה לבקשתו לממלא מקומו הזמני הרב יוסף שלמה כהנמן, למשך כמה חודשים.
ב-1910 מונה לרב העיר הרב יצחק יעקב ריינס, אך לאחר עיכובים ומחלוקות שונות, מינויו לא יצא אל הפועל.
באותה שנה נבחר הרב אברהם אהרן בורשטיין לתפקיד רב העיר, אולם בשל התנגדותו לתנועת המוסר מינויו עורר התנגדות רבה מצד הישיבה המקומית, ולכן עזב את התפקיד לאחר זמן קצר מאוד.
בשנת ה'תרע"א נבחר הרב מנחם קרקובסקי לתפקיד.
רבה האחרון של העיר היה מאיר שנישינר (בוגר הישיבה המקומית).
בשנת 1896 הוקמה בעיר "ישיבת נובהרדוק", אשר בשנת 1915, כשהאזור הפך מוקד לקרבות בין צבאות גרמניה ורוסיה, עברה להומל.
בין השנים 1910-1917 התקיימה בעיר ישיבה נוספת, "תורה ודעת" בראשת הרב המקומי מנחם קרקובסקי.
ב-22 ביוני 1941 פלשו הגרמנים לברית המועצות, וב-23 באותו חודש נסוג הצבא האדום מהעיר.
הגרמנים נכנסו ב-3 ביולי, והחלו מיד ברצח הדרגתי של יהודים והגבלת תנועתם.
היהודים חויבו ללבוש טלאי צהוב, הם הוגבלו ביציאה מחוץ לעיר, נאסר עליהם לקנות מוצרי מזון והם רוכזו בגטו.
כראש היודנראט מונה השופט צחנובסקי, שנדרש לשלוח אנשים לעבודות פרך.
מספר ימים לאחר מכן אספו הגרמנים קבוצה של 70 מנכבדי הקהילה, שכללה רופאים, עורכי דין ומורים, ורצחו אותם מחוץ לעיר.
לאחר מכן נאספו סוחרים ובעלי מקצוע ונשלחו לעיר קרסקטין, שם נרצחו.
בדצמבר ביצעו חיילי איינזצגרופן את האקציה הראשונה, ורצחו חלק מהאנשים העובדים עם בני משפחותיהם ביער שליד העיר.
ביוני 1942 הועברו לגטו כמה מאות יהודים מאיוויינייץ ונרצחו תוך מספר חודשים.
ב-4 בפברואר 1943 נרצחו 500 משוכני גטו פרסיקי.
ב-7 במאי 1943 אירע רצח המוני נוסף ו-375 איש מעובדי הגטו נרצחו; רק 300 נשארו בחיים במחנה עבודה.
יהודים רבים הצטרפו לפרטיזנים לאחר האקציה השנייה והשלישית, אך חלק מהם מצאו את מותם בפלוגות אנטישמיות לאחר מכן.
לאחר שחרור העיר על ידי הסובייטים עזבו רוב היהודים הניצולים לפולין לפי הסכם חילופי אוכלוסין ולאחר מכן עלו לארץ ישראל.
על תולדות הקהילה היהודית מהקמתה עד לחורבנה בשואה, נכתב בכרך השמיני של החלק הרביעי המוקדש לפולין בפנקס הקהילות שבהוצאת יד ושם.
נבואה המזימה את עצמה היא מושג מתחום הפסיכולוגיה החברתית המתאר מקרה אמונה המביאה להתנהגות השוללת אותה באמצעות תהליך חברתי.
בכך, היא מהווה את ההפך מנבואה המגשימה את עצמה.
בעל האמונה מתנהג בהתאם לאמונה שלו, הסביבה החברתית מגיבה בהתאם להתנהגות בעל האמונה אשר גורמת להזמת האמונה.
לדוגמה: מורה עשוי לחזות שתלמיד מסוים יצטיין במהלך שנת הלימודים ולכן ידחק בו יתר על המידה.
התלמיד, כתוצאה מהלחץ, הציפיות ושלל גורמים נוספים, לא יצליח לעמוד בתחזיות אלא ייכשל — תוצאה שלא הייתה מתרחשת לולא הייתה האמונה קיימת אצל המורה.
או בהיקף רחב יותר: תחזיות המנבאות קריסה של משק או אסון כלכלי קרב ובא, למשל, גורמות מעצם פרסומן לשינוי התנהגות בקרב המשקיעים, סוחרים או צרכנים שנחשפו לנבואה, ובכך עשויות לגרום לבסוף להזמתן.
העובדה שחברי קבוצה 1 התנהגו באופן הפוך למה שהנבואה ניבאה עבורם (דהיינו, בדוגמה זאת: אמונתם שלפעולה שעשו ישנה אפקט מרגיע של שיכוך כעסים), היא דוגמה למקרה בו עצם החשיפה לנבואה גורם למעשה להזמתה (מפני שלולא החזיקו באמונה זו – כפי שהתברר – היו הם כעוסים פחות ורגועים יותר בתום הפעילות).
נב אדריאן קמפבל היא שחקנית קולנוע וטלוויזיה קנדית.
התפרסמה תחילה מתפקידה בתור ג'וליה סלינג'ר בסדרת דרמת הנעורים "שולחן לחמישה" (1994–2000), ולאחר מכן בסרט האימה "הכישוף" (1996) ובמותחן "משולש פראי" (1998), וידועה בעיקר בשל הופעתה בתור סידני פרסקוט, הדמות הראשית בסדרת סרטי "צעקה" (1996–הווה).
היא ידועה גם בתור מרגרט "מגי" מקפירסון בסדרה "סנגור במבחן" .
קמפבל נולדה בעיר גואלף בדרום-מערב אונטריו, קנדה.
אמה, מארני, היא מורה ליוגה וגם פסיכולוגית מאמסטרדם שבהולנד.
אביה, ג'רי, היגר מהאיסט אנד של גלאזגו שבסקוטלנד, ולימד דרמה בתיכונים.
סבה וסבתה של קמפבל מצד אמה ניהלו חברת תיאטרון בהולנד וסבה וסבתה מצד אביה היו גם הם שחקנים.
קמפבל היא קתולית, אבל מזדהה גם בתור יהודייה, כיוון שעל פי דבריה אמה היא צאצאית גם של יהודים-ספרדים שהתנצרו לזרם הקתולי לאחר שהיגרו להולנד.
קמפבל אמרה בריאיון שכאשר שואלים אותה אם היא יהודייה, היא עונה שכן.
היא ואחיה כריסטיאן התגוררו בעיקר עם אביהם (אשר קיבל משמורת על השניים), עם תקופות קבועות בבית של אמא שלהם, עד שנב הייתה בת תשע.
באותו זמן היא עברה לגור בבית הספר הלאומי לבלט של קנדה, התאמנה שם והופיעה בהופעות של "מפצח האגוזים" ו"היפהפייה הנרדמת".
קמפבל עברה מריקוד למשחק בגיל 15, כאשר הופיעה ב"פנטום האופרה" בתיאטרון קאנון טורונטו.
בגיל 17, ב-1991 קיבלה קפמבל את תפקידה הראשון בסדרת המדע בדיוני הקנדית "אני וסוד כוחי", בתפקיד של תלמידה.
את תפקידה המשמעותי הראשון קיבלה שנה לאחר מכן בסדרת הטלוויזיה הקנדית "Catwalk", בדמותה של דייזי.
היא עלתה לתהילה מחוץ לקנדה לאחר שלוהקה כג'וליה סלינג'ר בסדרת הדרמה של רשת FOX "שולחן לחמישה", שבו היא שיחקה מ-1994 עד 2000 למשך כל שש עונות הסדרה.
בשנת 1996 לאחר שהשתתפה במספר סרטי קולנוע קנדים ואמריקאים דלי-תקציב, סרטה הראשון של קמפבל שזכה להפצה רחבה היה סרט האימה "הכישוף".
באותה שנה כיכבה בתפקיד ראשי בטרילוגיית סרטי האימה "צעקה" בדמותה של סידני פרסקוט.
בשנת 1998 הופיעה בסרטים "משולש פראי" ו"מועדון 54" ותרמה את קולה לסרט "מלך האריות 2: מלכות סימבה" כקולה של קיארה.
בשנת 1999 שיחקה בסרט "צריך שלושה לטנגו".
בשנת 1998, היא הייתה ברשימת "50 האנשים היפים ביותר" במגזין פיפל.
בעקבות הסרט השלישי של סדרת צעקה, קמפבל הופיעה בכמה סרטים שהופצו באופן מוגבל אך קצרו את שבחי הביקורת, כולל הסרט "פאניקה" (2000), שבו היא הופיעה לצד ויליאם ה.
בשנת 2002 היא כיכבה בדרמת הטלוויזיה "שיחה אחרונה", עם סיסי ספייסק וג'רמי איירונס, ועל תפקידה זה זכתה בפרס פריזם על משחק במיני-סדרה או סרט טלוויזיה.
בשנת 2003, הסרט "רקדנים" אותו קמפבל גם כתבה, הפיקה, וכיכבה בסרט זה.
בשנת 2004 השתתפה בסרט העצמאי "When Will I Be Loved", שבו היא מופיעה בעירום.
הסרט זכה לשבחים על ידי המבקר רוג'ר איברט אך קיבל הפצה קצרה ומוגבלת.
במדריך הקולנוע של לאונרד מלטין (מהדורת 2009), מבקר הקולנוע מתאר אותו כ"סרט שלא ניתן להבחין בו [...] עמוס בדמויות קרות רוח שאובססיביות לכסף גדול, סקס מזדמן ודחף אינסופי".
במרץ 2006 קמפבל הופיעה לראשונה בתיאטראות וסט אנד, בגרסה מחודשת של ארתור מילר למחזה Resurrection Blues בתיאטרון אולד ויק בלונדון.
מת'יו מודין ומקסימיליאן של גם הופיעו במחזה, אשר קיבל ביקורות מעורבות.
Resurrection Blues בוים על ידי רוברט אלטמן, שאיתו קמפבל עבדה בעבר בסרט "רקדנים".
מאוחר יותר בשנת 2006, קמפבל השתתפה בהצגה "שיר אהבה", לצד קיליאן מרפי ומייקל מקין.
ב-24 ביוני 2009, חזרה קפמבל לטלוויזיה בתפקיד ראשי בסדרת הטלוויזיה קצרת הימים של NBC "הנדבן" לצדו של ג'יימס פיורפוי.
ב-12 באוגוסט 2009 הסדרה ירדה מהמסכים לאחר 8 פרקים.
בשנת 2011 קמפבל שבה לתפקידה כסידני פרסקוט בסרט האימה "צעקה 4", וגם כיכבה בסרט "The Glass Man" שיצא במהדורה מצומצמת.
בשנת 2012 היא השתתפה במיני-סדרה "טיטניק: דם ופלדה" בתפקיד של ג'ואנה, לצדו של קווין זגרס, ושיחקה בסרט מתח הטלוויזיוני משנת 2013, "רצח בעיירה" ששודר ברשת Lifetime.
קמפבל ביצעה מספר הופעות אורח בכמה סדרות טלוויזיה, ביניהן "מדיום", "משפחת סימפסון", "האנטומיה של גריי", "מד מן" ו"שוודיה אהובתי".
בשנת 2015 ביצעה הופעת אורח בסדרת הטלוויזיה "מנהטן", המספר את אודות פרויקט מנהטן.
בשנה זו גם שיחקה בסרט הדרמה-קומי "Walter", לצדם של ג'סטין קירק ווירג'יניה מדסן.
בשנת 2016 הצטרפה קפמבל לסדרת הטלוויזיה "בית הקלפים" בנטפליקס, החל מהעונה הרביעית, בדמותה של היועצת פוליטית לי-אן הארווי.
בשנת 2018 כיכבה בסרט האקשן "גורד שחקים" של הבמאי ראוסון מרשל טורבר.
היא שיחקה את שרה סויר, אשתו של ויל (דוויין ג'ונסון).